બેન્જામિન ફેંક્લીને “અર્લી ટુ બેડ અર્લી ટુ રાઈઝ, મેક્સ અ મેન હેલ્થી વેલ્ધી એન્ડ વાઈઝ” કહ્યું છે. આ કેચફ્રેઝ ‘મેન’ માટે લખાયું છે એટલે સ્વાભાવિક છે તેનો વિરોધ થાય. જો ફેંકલીને ‘... મેક્સ અ વુમન હેલ્થી વેલ્ધી એન્ડ વાઈઝ’ લખ્યું હોત તો એનો બમણો વિરોધ થયો હોત. આ વિરોધ થવાના બે કારણો પૈકી એક તો સમજી શકાય એવું છે ને બીજું કારણ એ છે કે સ્ત્રીઓ જન્મથી જ ‘વાઈઝ’ હોય છે. એનાં માટે એમણે સવારે વહેલાં ઉઠવાની જરૂર નથી. છતાંયે ભારતમાં પુરુષો કરતાં સ્ત્રીઓ વહેલાં ઊઠે છે એ પણ હકીકત છે.